Public procurement notice: Contract Award Notice
Published: 2025-06-26
Buyer: Helsinki Partners Oy
Country: FI
Region: FI1B1
Contract type: Services
Procedure: Open procedure
CPV classification: 48000000 | 72300000 | 72310000: Data processing services | 79300000
Estimated value: 56832 EUR
Award criteria: price, quality

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).

Hankinta on EU-kynnysarvon ylittävä hankinta. Hankintamenettelynä käytetään avointa menettelyä.

Tarjousten käsittelyn vaiheet ovat seuraavat:
• Tarjousten avaaminen
• Tarjoajien soveltuvuuden tarkastaminen
• Tarjousten tarjouspyynnön mukaisuuden tarkistaminen
• Tarjousvertailun tekeminen
• Hankintapäätöksen tekeminen ja päätöksestä ilmoittaminen
• Hankintasopimusten solmiminen

Hankintasopimus syntyy vasta kirjallisen sopimuksen allekirjoittamisella

Tarjoajan tulee täyttää tarjouspyynnön liitteenä olevat tarjouslomakkeet ja palauttaa ne tarjouksensa mukana. Tarjoajan ja tarjouksen tulee täyttää kaikki tarjouspyynnöissä ja sen liitteissä asetetut ehdot ja vähimmäisvaatimukset. EU-kynnysarvon ylittävässä hankinnassa hankintasopimus voidaan tehdä aikaisintaan 14 päivän kuluttua siitä, kun tarjoaja on saanut tai hänen katsotaan saaneen päätös perusteluineen tiedoksi. 

Tilaaja voi keskeyttää hankintamenettelyn osittain tai kokonaan todellisesta ja perustellusta syystä. 

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. 

Hankinta-asiakirjat ovat saatavissa suomen kielellä.
Helsinki Partners Oy (jäljempänä ”Tilaaja” tai ”hankintayksikkö”) pyytää tarjousta Hilma-ilmoituskanavassa julkaistun hankintailmoituksen ja sen liitteiden mukaisesta mediaseurannan sekä tiedotejakelun ja mediatietokannan palvelusta (jäljempänä ”palvelu”). 

Palvelujen tuottamiseen tavoitellaan mediaseurantaan ja tiedotejakeluun erikoistunutta palveluntuottajaa. Tavoitteena on, että palveluntuottaja tuottaa ja kehittää viestinnän palveluita Helsinki Partnersille Oy:lle. Lisäksi Palveluntuottaja vastaa yhdessä Helsinki Partnersin kanssa hankittavan palvelun kehittämisestä.

Hankinnan kohde on jaettu kahteen osa-alueeseen. Tarjouskilpailun pohjalta tavoitteena on tehdä hankintasopimus joko yhden tai kahden palveluntuottajan kanssa sisältäen yhden tai useamman alla olevan palvelukokonaisuuden.  

• Osa-alue 1: Mediaseurantapalvelu (valitaan 1 palveluntuottaja) 
• Osa-alue 2: Tiedotejakelu ja mediatietokanta (valitaan 1 palveluntuottaja) 

Valittu palveluntuottaja tuottaa mediaseurannan sekä tiedotejakelun ja mediatietokannan palvelut jäljempänä liitteessä 1 Palvelunkuvaus sekä muissa hankinta-asiakirjoissa määritellyin kriteerein.

Sopimus tulee voimaan, kun molemmat Sopijapuolet ovat allekirjoittaneet ja on voimassa kaksi (2) vuotta. Tilaaja voi perussopimuskauden jälkeen päättää jatkaa sopimusta kahdella (2) optiovuodella, yksi vuosi kerrallaan.

Tarjouspyynnössä esitetyt hankintamäärät ovat arvioita, eikä sopimus muodosta Tilaajalle määräostovelvoitetta tai palveluntuottajalle yksinoikeutta tuottaa palvelua.
Hankintayksikkö vertailee ja pisteyttää hinnat liitteen 2 ”Hinnat” kohdan "OSA-ALUE 1: MEDIASEURANTA" perusteella. Vertailuhinnaltaan halvin tarjous saa 70 pistettä. Muut tarjoukset pisteytetään kaavalla:
(halvin kokonaisvertailuhinta / vertailtava kokonaisvertailuhinta) x 70.
Hankintayksikkö vertailee laatua liitteen 3 ”Vaatimukset” kohdan "OSA-ALUE 1: MEDIASEURANTA"  perusteella. Vertailussa eniten pisteitä saanut tarjous saa 30 pistettä. Muut tarjoukset pisteytetään kaavalla: (tarjoajan pisteet / eniten pisteitä saaneen tarjoajan pisteet) x 30.

KOKONAISPISTEET

Lopuksi lasketaan yhteen hinnan ja laadun vertailupisteet. Korkeimmat yhteenlasketut pisteet saanut tarjoaja voittaa tarjouskilpailun. Tasapelitilanteessa voittaja ratkaistaan ensisijaisesti korkeimpien laatupisteiden perusteella ja toissijaisesti arvalla.
Palvelun kohteena on kansainvälisen toimituksellisen median ja sosiaalisen median seuranta liitteessä 1"Palvelukuvaus"  osa-alue 1 kuvatun mukaisesti.


Winner: Meltwater Finland Oy
Number of bids: 1